જૈમનભાઈ ઉપાધ્યાયે જણાવ્યું હતું કે, રાજ્યના મુખ્યમંત્રી વિજયભાઈ રૂપાણીએ સમગ્ર રાજ્યમાં તળાવો ઊંડા કરવા માટે રાજ્યવ્યાપી જળસંચય અભિયાન હાથ ધરવાની તાજેતરમાં જ જાહેરાત કરી તેમાં સાથ સહકાર આપવા સૌને નગરજનોને અપીલ કરી હતી. મ્યુનિ. કમિશનર બંછાનિધિ પાનીએ આ બેઠકમાં એમ જણાવ્યું હતું કે, રાજકોટના પૂર્વ ઝોન વિસ્તારમાં તળાવ છે એવી રીતે પશ્ચિમ ઝોનમાં પણ એક તળાવ હોય તેવી લાગણી મુખ્યમંત્રીએ વ્યક્ત કરી હતી અને એ અનુસાર નવા રિંગ રોડ પર રેસકોર્સ-૨ એરીયામાં  રૈયા વિસ્તારમાં આશરે ૪૫ એકરમાં પથરાયેલા નેચરલ તળાવને વધુ ઊંડું ઉતારવાનું નક્કી કરવામાં આવેલ છે.